als_Latn dik_Latn sag_Latn
Ekipi menaxhues
Zv. Drejtore e Përgjithshme dhe Drejtore e Divizionit të Financës
Znj. Shehu u lind në vitin 1973. Ajo ka përfunduar studimet në Universitetin e Tiranës dhe gjithashtu zotëron një diplomë masteri MPA nga Universiteti i Nebraskës. Znj. Shehu iu bashkua kompanisë PLUS në Nëntor 2009 dhe është një nga themelueset e kësaj kompanie, prezente që në krijimin e saj, në pozicionin Drejtore e Divizionit të Financës.
Ajo ka një eksperiencë të gjatë profesionale, me më shumë se 7 vjet, në fushën bankare dhe 11 vjet në fushën e telekomunikacionit. Ajo kryesoi krijimin dhe strukturimin e kompanisë PLUS. Znj. Shehu luan një rol të rëndësishëm, veçanërisht në Divizionin e Financës dhe atë Administrativ, detyrë të cilën e kryen me pasion dhe dedikim të vaçantë dhe efikasitet të lartë. Ajo menaxhon departamentet e Kontabilitetit, Prokurimeve, Thesarit dhe Pagesave, Raportimeve Financiare dhe Buxhetit, Garancisë së të Ardhurave dhe departamentin Administrativ dhe Logjistik.
Znj. Shehu shquhet gjithashtu për aftësi të shkëlqyera operacionale, të treguara nga puna e saj në drejtimin e skuadrave të ndryshme profesionale, me nivele të larta suksesi, në një ambient mjaft konkurrues. Aftësitë dhe kualifikimet e saj të konsoliduara teknike e gjithashtu në fushën e biznesit, vijnë nga eksperienca e fituar në më shumë se 18 vjet në planifikim strategjik, zhvillim të biznesit, implementim projektesh, menaxhim financiar, menaxhim taksash dhe fiskal dhe sigurisht menaxhim të punonjësve. Ajo mund të analizojë në mënyrë të shkëlqyer kërkesat kryesore të biznesit në një kompani, të identifikojë problemet dhe mundësitë si dhe të krijojë zgjidhje efektive të cilat synojnë uljen e kostove, rritjen e përformancës financiare dhe përmirësimin e shërbimeve të ofruara kundrejt aksionerëve.
Duke filluar nga Marsi i vitit 2014, Znj.Shehu mban edhe pozicionin e Zv. Drejtores së Përgjithshme të kompanisë.
als_Latn als_Latn als_Latn als_Latn als_Latn als_Latn